stanford-oval/wikipedia huggingface dataset:
เคต แบลนเชตต์

| เคต แบลนเชตต์ เอซี |
| --- | --- |
แบลนเชตต์ ใน ค.ศ. 2023
เกิด: แคเธอรีน เอลีส แบลนเชตต์  (1969-05-14) 14 พฤษภาคม ค.ศ. 1969 (55 ปี) เมลเบิร์น รัฐวิกทอเรีย ประเทศออสเตรเลีย
พลเมือง: ออสเตรเลีย สหรัฐ
ศิษย์เก่า: สถาบันศิลปะการละครแห่งชาติ (ศล.บ.)
อาชีพ: นักแสดง ผู้อำนวยการสร้างภาพยนตร์
ปีปฏิบัติงาน: ค.ศ. 1990–ปัจจุบัน
กรรมการใน: บริษัทโรงละครซิดนีย์
คู่สมรส: แอนดรูว์ อัปตัน (สมรส 1997)
บุตร: 4 คน
ลายมือชื่อ

แคเธอรีน เอลีส แบลนเชตต์ (อังกฤษ: Catherine Élise Blanchett; เกิด 14 พฤษภาคม ค.ศ. 1969) หรือเป็นที่รู้จักในนาม เคต แบลนเชตต์ (อังกฤษ: Cate Blanchett) เป็นนักแสดงและผู้อำนวยการสร้างภาพยนตร์ชาวออสเตรเลีย ได้รับการยอมรับให้เป็นหนึ่งในนักแสดงแถวหน้า โดยเป็นที่รู้จักทั้งจากภาพยนตร์ทุนสร้างสูงที่ประสบความสำเร็จทางรายได้, ภาพยนตร์อิสระ, ละครโทรทัศน์, ละครเวที, การพากย์เสียงตัวละครและเป็นผู้บรรยายภาพยนตร์สารคดี เธอประสบความสำเร็จได้รับรางวัลทางด้านการแสดงหลายครั้ง เช่น รางวัลออสการ์ 2 ครั้ง, รางวัลลูกโลกทองคำ 3 ครั้ง, รางวัลแบฟตา 3 ครั้ง, รางวัลแซกอวอร์ด 3 ครั้ง , รางวัลอินดิเพนเดนต์สปิริตอะวอดส์ 3 ครั้งและได้รับรางวัลโวลปีจาก เทศกาลภาพยนตร์นานาชาติเวนิส 2 ครั้ง โดยนอกจากรางวัลทางการแสดงแล้วเธอยังได้รับรางวัลนักพากย์เสียงตัวละครหญิงยอดเยี่ยม จากผลงานการพากย์เสียงในเรื่อง อภินิหารไวกิ้งพิชิตมังกร 2
แบลนเชตต์จบการศึกษาศิลปบัณฑิตจากสถาบันการละครแห่งชาติออสเตรเลีย โดยเริ่มต้นอาชีพนักแสดงจากการแสดงละครเวทีและละครโทรทัศน์ในประเทศออสเตรเลีย จนกระทั่งโด่งดังและเป็นที่รู้จักในระดับนานาชาติจากการรับบท สมเด็จพระราชินีนาถเอลิซาเบธที่ 1 แห่งอังกฤษ ในภาพยนตร์เรื่อง อลิซาเบธ ราชินีบัลลังก์เลือด (1998) ซึ่งทำให้เธอได้รับรางวัลลูกโลกทองคำและรางวัลแบฟตา ในสาขานักแสดงนำหญิงยอดเยี่ยม รวมถึงได้รับการเสนอชื่อให้เข้าชิงรางวัลออสการ์เป็นครั้งแรก ก่อนจะมาประสบความสำเร็จได้รับรางวัลออสการ์ สาขานักแสดงสมทบหญิงยอดเยี่ยมจากการรับบทเป็น แคทารีน เฮปเบิร์น ในภาพยนตร์ชีวประวัติเรื่อง บิน รัก บันลือโลก (2002) ที่กำกับโดยมาร์ติน สกอร์เซซี ยังมีผลงานเป็นที่รู้จักในบทกาลาเดรียล ในภาพยนตร์ไตรภาคเดอะลอร์ดออฟเดอะริงส์ กำกับโดยปีเตอร์ แจ็กสัน และบทอีริน่า สปัลโก้ ใน ขุมทรัพย์สุดขอบฟ้า 4: อาณาจักรกะโหลกแก้ว เธอและสามี แอนดรูว์ อัปตัน เป็นผู้กำกับของ Sydney Theatre Company และทั้งคู่ยังมีบริษัทผลิตภาพยนตร์ที่ชื่อ "Dirty Films"
คุนิโอะไฟท์เตอร์

| คุนิโอะไฟท์เตอร์ |
| --- | --- |
ภาพปกเกมของคุนิโอะไฟท์เตอร์
ผู้พัฒนา: เทคนอสเจแปน
ผู้จัดจำหน่าย: 
ชุด: คุนิโอะ-คุง
เครื่องเล่น: ฟามิคอม
วางจำหน่าย: 
แนว: เกมกีฬา เกมต่อสู้
รูปแบบ: ผู้เล่นคนเดียว   ผู้เล่นหลายคน
คุนิโอะไฟเตอร์ ตำนานนักสู้เลือดเดือด (อังกฤษ: Nekketsu Fighting Legend) หรือเรียกแบบภาษาญี่ปุ่นว่า เน็คเค็ทสึ คะคุโต เด็นเซ็ตสึ (ญี่ปุ่น: 熱血格闘説; โรมาจิ: Nekketsu Kakutō Densetsu)เป็นเกมแนวต่อสู้สไตล์ทัวร์นาเมนท์จัดจำหน่ายโดยเทคนอสเจแปนและอยู่ในซีรีส์คุนิโอะ
เนื้อเรื่องของเกม

ในโรงเรียนมัธยมเน็คเค็ทสึ คุนิโอะกำลังทำธุระของเขาอยู่นั้นเขาก็เจอจดหมายท้าดวลจากหน้ากากเสือทั้งสอง โทราจิ และ โทไรจิที่ตู้ล็อกเกอร์ของเขาโดยบังเอิญ ในจดหมายเขียนว่า"พวกเขาได้เป็นเจ้าภาพ การแข่งขันต่อสู้แบบทัวร์นาเมนท์ " คุนิโอะคิดว่าทัวร์นาเมนท์นี้น่าสนใจดีท้าทายดีดังนั้นเขาจึงปฏิเสธไม่ได้ เขาจึงวิ่งออกไปเพื่อไปเข้าร่วมการแข่งขันต่อสู้ เมื่อริคิเห็นคุนิโอะกำลังวิ่งอยู่และได้อ่านจดหมายจึงตัดสินว่าจะเข้าร่วมอย่างเต็มใจ
ลักษณะตัวเกม

ในการแข่งขันต่อสู้จะมีผู้เล่น 4 คนในการสนามต่อสู้ ทั้งนี้ขึ้นกับการเลือกโหมดของผู้เล่น มีทั้งแบบ ประเภททีม และ เดี่ยว ถ้ามีทีมหรือคนไหนยังมีพลังอยู่คนนั้นจะชนะ
ตัวละคร

ในนี้จะมีทั้งหมด 18 คน จะแบ่งออกเป็น 4 กลุ่ม นักมวยปล้ำ นักเลง นักกังฟู กับ นักยูโดและเจ้าภาพอีก 2 คน
ตัวละคร > นักมวยปล้ำ

คุนิโอะ
ชิบาตะ
อิชิดูคิ
ยามาอิชิ
ตัวละคร > นักเลง

ริคิ
เอบิฮาระ
มาชิบะ
จินนาอิ
ตัวละคร > นักกังฟู

ฮิเมะยามะ
ราอิโด
อาโออิ
อานะซาว่า
ตัวละคร > นักยูโด

มิโด
ฟูจิคูระ
ซึงะ
โอโอคุมิ
ตัวละคร > เจ้าภาพ

โทราจิ
โทราอิชิ
เค2-18บี

| --- | --- |
File:Esa-hubble-k2-18a impression.jpg  Artist's impression of K2-18b (right) orbiting red dwarf K2-18 (left). The exoplanet K2-18c is shown between them.
ลักษณะของวงโคจร
เค2-18บี (อังกฤษ: K2-18b) หรือที่รู้จักกันในชื่อ EPIC 201912552 b เป็นดาวเคราะห์นอกระบบที่โคจรรอบดาวแคระแดง K2-18 ซึ่งอยู่ห่างจากโลก 124 ปีแสง (38 พาร์เซก) ดาวเคราะห์ดวงนี้ถูกค้นพบครั้งแรกด้วยกล้องโทรทรรศน์อวกาศเคปเลอร์ มีขนาดประมาณแปดเท่าของมวลของโลก และจัดอยู่ในประเภทมินิเนปจูน มันมีวงโคจร 33 วันภายในเขตอาศัยได้ หมายความว่ามันได้รับแสงในปริมาณเท่ากันกับที่โลกได้รับจากดวงอาทิตย์และอาจมีสภาวะที่คล้ายกัน ซึ่งทำให้มีการดำรงอยู่ของน้ำที่เป็นของเหลวได้
ในปี ค.ศ. 2019 มีการค้นพบไอน้ำในบรรยากาศของ K2-18b ซึ่งดึงดูดความสนใจมาที่ระบบนี้ K2-18b ได้รับการศึกษาว่าเป็นโลกที่มีศักยภาพในการอาศัยได้ ซึ่งหากพิจารณาจากอุณหภูมิแล้วจะมีลักษณะคล้ายกับดาวเคราะห์ก๊าซ เช่น ดาวยูเรนัส หรือ ดาวเนปจูน มากกว่าโลก
ในปี ค.ศ. 2023 กล้องโทรทรรศน์อวกาศเจมส์ เวบบ์ ตรวจพบก๊าซคาร์บอนไดออกไซด์และมีเทนในชั้นบรรยากาศของดาวเคราะห์นอกระบบ K2-18b ข้อมูลของเวบบ์แนะนำว่าดาวเคราะห์อาจถูกปกคลุมไปด้วยมหาสมุทร โดยมีชั้นบรรยากาศที่อุดมด้วยไฮโดรเจน
แหล่งข้อมูลอื่น

K2-18 b Confirmed Planet Overview Page, NASA Exoplanet Archive
พิกัด:  11h 30m 14.518s, +07° 35′ 18.257″
เคที โฮลมส์

| เคที โฮลมส์ |
| --- | --- |
ปี 2009
สารนิเทศภูมิหลัง
เกิด:  (1978-12-18) ธันวาคม 18, 1978 (45 ปี) เคต โนแอล โฮลมส์ โทเลโด รัฐโอไฮดอ สหรัฐอเมริกา
คู่สมรส: ทอม ครูซ (2006-2012)
บุตร: 1 คน
อาชีพ: นักแสดง
ปีที่แสดง: 1997 – ปัจจุบัน
เคที โฮลมส์ (อังกฤษ: Katie Holmes) เกิดเมื่อวันที่ 18 ธันวาคม ค.ศ. 1978 เป็นนักแสดงหญิงชาวอเมริกา มีชื่อเสียงแรก ๆ จากบทโจอี พอตเตอร์ในซีรีส์ทางโทรทัศน์แนวดราม่าวัยรุ่นทางช่องเดอะดับเบิลยูบีเรื่อง Dawson's Creek ตั้งแต่ปี ค.ศ. 1998 ถึง 2003 บทบาทการแสดงของเธอมีตั้งแต่หนังอาร์ตอย่างเช่น เรื่อง The Ice Storm ไปจนถึงหนังระทึกขวัญอย่าง Abandon ไปจนถึงหนังระดับบล็อกบัสเตอร์อย่าง Batman Begins
ในช่วงต้นปี ค.ศ. 2005 เธอเริ่มเปิดเผยความสัมพันธ์กับนักแสดงที่มีชื่อเสียงอย่าง ทอม ครูซ ที่เป็นที่จับตามองเนื่องจากอายุห่างของทั้งคู่ที่ต่างกันถึง 16 ปี และในเดือนมิถุนายน หลายเดือนถัดมาหลังจากพบกันครั้งแรก โฮลมส์และครูซก็หมั้นกัน ความสัมพันธ์ของทั้งคู่เป็นที่สนใจต่อสื่อในระดับนานาชาติ แต่ส่วนใหญ่เป็นในทางลบ รวมถึงในเรื่องความสัมพันธ์ที่ดูเป็นการประชาสัมพันธ์แง่ภาพยนตร์ โฮลมส์ที่โตมากับโรมันคาทอลิก ก็เปลี่ยนมานับถือลัทธิไซแอนโทโลจี หลังจากที่เริ่มออกเดตกัน เมื่อวันที่ 18 เมษายน ค.ศ. 2006 เธอให้กำเนิดบุตรสาวให้ชื่อว่า ซูรี [ต้องการอ้างอิง] และเมื่อวันที่ 18 พฤศจิกายน ค.ศ. 2006 เธอและครูซแต่งงานกันในอิตาลี ก่อนจะหย่าร้างกัน เมื่อเดือนมิถุนายน 2012[ต้องการอ้างอิง] ภายหลังการหย่าเธอได้เปลี่ยนกลับมานับถือ
คริสต์นิกายโรมันคาทอลิกอีกครั้ง
เคน เหลียง

| เคน เหลียง |
| --- | --- |
เกิด:  (1970-01-21) 21 มกราคม ค.ศ. 1970 (54 ปี) เคน เหลียง นิวยอร์กซิตี, นิวยอร์ก
ปีที่แสดง: 1995—
เคนเนธ เหลียง (อังกฤษ: Kenneth Leung) เกิดเมื่อวันที่ 21 มกราคม ค.ศ. 1970 เป็นนักแสดงชาวอเมริกัน เป็นที่รู้จักในภาพยนตร์ดังอย่างเช่น Shanghai Kiss, Saw และ X-Men: The Last Stand และผลงานล่าสุดที่ทำให้เป็นที่รู้จักคือแสดงในบท ไมลส์ สเตราม์ ในซีรีส์ดราม่ายอดนิยมทางช่องเอบีซี เรื่อง Lost
เคน โดเฮอร์ตี

| --- | --- |
เคน โดเฮอร์ตี ใน พอลฮันเตอร์คลาสสิก ปี 2011
เกิด:  (1969-09-17) 17 กันยายน ค.ศ. 1969 (55 ปี)
สัญชาติ:  ไอร์แลนด์
ฉายา: "The Darlin' of Dublin", "Crafty Ken",  "Ken-do"
ปีที่เริ่มเล่นอาชีพ: 1990– ปัจจุบัน
อันดับสูงสุด: 2 (2006/07)
เบรกสูงสุด: 147 (2012 Paul Hunter Classic)
จำนวนเซนจูรีเบรก: 353
รายการแข่งขันที่ชนะ
รายการสะสมคะแนนที่ชนะ: 6
รายการไม่สะสมคะแนนที่ชนะ: 18
เวิลด์แชมเปียน: 1997
เคน โดเฮอร์ตี (อังกฤษ: Ken Doherty) เกิดเมื่อวันที่ 17 กันยายน ค.ศ. 1969 เป็นนักสนุกเกอร์อาชีพชาวไอร์แลนด์ เขาคว้าแชมป์สนุกเกอร์มือสมัครเล่นในปี 1989 และได้แชมป์เวิลด์สนุกเกอร์แชมเปียนชิป ในปี 1997 นอกจากนี้เขายังได้คว้าแชมป์ตอนอายุต่ำกว่า 21 ปี ในปี 1989 โดเฮอร์ตีเป็นผู้เล่นที่เข้าเบรกดีและรวมเซนจูรีเบรกได้มากกว่า 300 ในการเล่นอาชีพของเขา
เคน เฮล

| ข้อมูลส่วนตัว |
| --- | --- | --- | --- |
ชื่อเต็ม:  เคนเน็ธ โอลิเวอร์ เฮล
วันเกิด:  18 กันยายน พ.ศ. 2482
สถานที่เกิด:  บลิธ, นอร์ทัมเบอร์แลนด์, อังกฤษ
วันเสียชีวิต:  5 มกราคม พ.ศ. 2558 (75 ปี)
ตำแหน่ง:  กองหน้าชั้นใน
สโมสรเยาวชน
–:  นิวคาสเซิลยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 1957–1962 |  นิวคาสเซิล |  30 |  (15) |
| 1962–1966 |  โคเวนทรีซิตี |  99 |  (27) |
| 1966–1968 |  ออกซฟอร์ดยูไนเต็ด |  66 |  (13) |
| 1968–1972 |  ดาร์ลิงตัน |  173 |  (25) |
| 1972–1974 |  แฮลิแฟ็กซ์ทาวน์ |  52 |  (4) |
| รวม |   |  420 |  (84) |
จัดการทีม
1972:  ดาร์ลิงตัน (player-manager)
1974–1976:  ฮาร์ทลีพูล
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
เคนเน็ธ โอลิเวอร์ "เคน" เฮล (อังกฤษ: Kenneth Oliver "Ken" Hale 18 กันยายน พ.ศ. 2482 - 5 มกราคม พ.ศ. 2558) เป็นนักฟุตบอลและผู้จัดการทีมชาวอังกฤษ เขาเล่นในตำแหน่งกองหน้าชั้นในให้กับนิวคาสเซิล โคเวนทรีซิตี ออกซฟอร์ดยูไนเต็ด ดาร์ลิงตัน และ แฮลิแฟ็กซ์ทาวน์ และทำประตูไป 84 ประตู ในการลงสนาม 420 ครั้งในฟุตบอลลีก และยังเป็นผู้จัดการทีมให้กับดาร์ลิงตัน ใน พ.ศ. 2515 และ ฮาร์ทลีพูล ตั้งแต่ พ.ศ. 2517 ถึง พ.ศ. 2519
เคดีอีพลาสมา 5

| --- | --- |

ภาพหน้าจอของเคดีอีพลาสมา 5 ทำงานอยู่บนอาร์ชลินุกซ์
นักพัฒนา: เคดีอี
วันที่เปิดตัว: 15 กรกฎาคม 2014; 10 ปีก่อน (2014-07-15)

รุ่นเสถียร: 5.27.11     / 6 มีนาคม 2024
รุ่นทดลอง: n/a    
 
ที่เก็บข้อมูล:  invent.kde.org/plasma  
ภาษาที่เขียน: C++, QML
ระบบปฏิบัติการ: Unix-like
แพลตฟอร์ม: FreeBSD and Linux
ประเภท: สิ่งแวดล้อมเดสก์ท็อป (desktop environment)
สัญญาอนุญาต: GPL 2.0 or later
เว็บไซต์: kde.org/plasma-desktop
เคดีอีพลาสมา  (อังกฤษ: KDE Plasma) เป็นสิ่งแวดล้อมเดสก์ท็อป (Desktop Environment) ที่เป็นซอฟต์แวร์เสรี เน้นการทำงานบนลินุกซ์ สร้างโดย เคดีอี
รุ่นล่าสุดคือ เคดีอีพลาสมา 5 พัฒนาบนทูลคิท Qt 5 และ เคดีอีเฟรมเวิร์ก 5
แหล่งข้อมูลอื่น

เว็บไซต์ทางการ
Plasma Mobile website
Plasma user wiki
Plasma developer wiki
เค-วัน

สำหรับความหมายอื่น ดูที่ K1
เค-วัน (อังกฤษ: K-1) คือ กีฬาต่อสู้ที่นำศิลปะการต่อสู้แขนงต่าง ๆ มาสู้กัน เช่น มวยไทย คาราเต้ คิกบ็อกซิ่ง กังฟู เทควันโด มวยสากล และอื่น ๆ โดยใช้กติกาเดียวกันคือ ห้ามศอกและโน้มคอตีเข่า
กีฬานี้เริ่มในปี พ.ศ. 2537 โดยอาจารย์คาซูโยชิ อิชิอิ (Kazuyoshi Ishii) เจ้าสำนักเซโดไคคังคาราเต้ ในประเทศญี่ปุ่น มีการแพร่ภาพทางโทรทัศน์ครั้งแรกในปี พ.ศ. 2539 โดยฟูจิทีวี
ปัญหาทางการเงิน

เริ่มต้นใน พ.ศ. 2553 มีหลายประเด็นเกี่ยวกับปัญหาทางการเงินของเค-วัน รวมถึงเอฟอีจี ซึ่งเป็นบริษัทแม่ของรายการดังกล่าว ไซมอน รัตซ์ ซึ่งเป็นเจ้าของรายการคิกบ็อกซิ่งอิสโชว์ไทม์ชาวดัตช์ ได้อ้างในเดือนมกราคม พ.ศ. 2554 ว่านักสู้บางรายของอิสโชว์ไทม์ไม่ได้รับเงินจากทางเค-วัน
ในช่วงต้น พ.ศ. 2554 ทางบริษัทได้ประกาศทางสาธารณะว่าพวกเขากำลังเผชิญกับปัญหาทางการเงิน และจะหยุดดำเนินการในบางเดือนเพื่อปรับโครงสร้างขององค์กร นี่จึงได้รับการสันนิษฐานว่าอาจเกิดปัญหาทางการเงินที่รุนแรง ดังนั้น จึงมีความเป็นไปได้ว่าทางเอฟอีจีสามารถที่จะสูญเสียกรรมสิทธิ์ในการเป็นเจ้าของรายการเค-วัน
แหล่งข้อมูลอื่น

K-1 Official Website (ญี่ปุ่น เกาหลี อังกฤษ)
K-1FANS
ค้างคาวแม่ไก่ป่าฝน
รูปภาพ

วิดีโอคลิป
ฝูงที่ฟิลิปปินส์
ขณะบิน
ใบหน้าใกล้ ๆ
แหล่งข้อมูลอื่น

ข้อมูลที่เกี่ยวข้องกับ Pteropus vampyrus ที่วิกิสปีชีส์
เค ศรีกันธ์

เค ศรีกันธ์ (อังกฤษ: K. Srikanth) มีชื่อเต็มคือ ศรีกันธ์ นัมมัลวาร์ คิดัมบี เกิดวันที่ 7 กุมภาพันธ์ ค.ศ. 1993 ที่รัฐอานธรประเทศ เป็นนักกีฬาแบดมินตันชาวอินเดีย ผู้ซึ่งอยู่ในอันดับที่ 4 ของโลก เขาเป็นผู้ชนะสิทธิคมน์ ธรรมศิลป์ รวมถึงบุญศักดิ์ พลสนะ ในการแข่งขันเอสซีจี ไทยแลนด์ โอเพ่น แบดมินตัน แชมเปี้ยนชิพ 2013 ประเภทชายเดี่ยว
ผลงานในระดับอาชีพ

เค ศรีกันธ์ ได้อันดับเก้าในการแข่งขันแบดมินตันชิงแชมป์เยาวชนโลก 2011 ประเภทชายเดี่ยว และในการแข่งชิงแชมป์เยาวชนแห่งชาติ ค.ศ. 2011 เขาเป็นผู้ชนะประเภทชายคู่ ส่วนในรุ่นใหญ่เขาได้รับรางวัลเหรียญทองแดงประเภทชายเดี่ยวใน ค.ศ. 2012 ในรายการมาเก๊าโอเพน 2012 เขาได้อันดับสาม เช่นเดียวกับรายการบาห์เรนอินเตอร์เนชันแนล 2012 รวมถึงอินเดียอินเตอร์เนชันแนล 2012 และใน ค.ศ. 2013 เขาได้เป็นแชมป์รายการเอสซีจี ไทยแลนด์ โอเพ่น แบดมินตัน แชมเปี้ยนชิพ 2013 ประเภทชายเดี่ยว
เขายังมีพี่ชายชื่อเค นันดาโกพัล ซึ่งเป็นนักแบดมินตันเช่นเดียวกัน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เค ศรีกันธ์
เค ศรีกันธ์ ที่ BWF.tournamentsoftware.com (ในภาษาอังกฤษ)
Srikanth stuns Ajay Jayaram in The Hindu vom 21. Dezember 2012
เค-ไมล์ แอร์

เค-ไมล์ แอร์ (อังกฤษ: K-Mile Air) เป็นสายการบินขนส่งสินค้าสัญชาติไทย ที่มีฐานการบินหลักที่ท่าอากาศยานสุวรรณภูมิและมีสำนักงานใหญ่ในกรุงเทพมหานคร สายการบินเริ่มดำเนินการในเดือนพฤษภาคม พ.ศ. 2549 เพื่อให้บริการเที่ยวบินขนส่งสินค้าตามกำหนดเวลาและเช่าเหมาลำในภูมิภาคเอเชียตะวันออกเฉียงใต้ ในเดือนมีนาคม พ.ศ. 2557 ฟาร์นแอร์ สวิสเซอร์แลนด์เข้าถือหุ้นบริษัท 45%
จุดหมายปลายทาง

ณ เดือนตุลาคม ค.ศ. 2024 เค-ไมล์ แอร์ให้บริการเที่ยวบินสู่จุดหมายปลายทางต่างๆ ดังต่อไปนี้:
| ประเทศ | เมือง | ชื่อสนามบิน | หมายเหตุ | อ้างอิง |
| --- | --- | --- | --- | --- |
|  กัมพูชา | พนมเปญ | ท่าอากาศยานนานาชาติพนมเปญ |  |  |
|  ฮ่องกง | ฮ่องกง | ท่าอากาศยานนานาชาติฮ่องกง |  |  |
|  อินโดนีเซีย | จาการ์ตา | ท่าอากาศยานนานาชาติซูการ์โน-ฮัตตา |  |  |
|  สิงคโปร์ | สิงคโปร์ | ท่าอากาศยานชางงีสิงคโปร์ |  |  |
|  ไทย | กรุงเทพมหานคร | ท่าอากาศยานสุวรรณภูมิ | ฐานการบิน |  |
|  เวียดนาม | ฮานอย | ท่าอากาศยานนานาชาติโหน่ยบ่าย |  |  |
|  บังกลาเทศ | ธากา | ท่าอากาศยานนานาชาติชาห์จาลาล |  |  |
ฝูงบิน

ณ เดือนตุลาคม ค.ศ. 2024 เค-ไมล์ แอร์มีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | หมายเหตุ |  |
| --- | --- | --- | --- | --- |
| โบอิง 737-400เอฟ | 3 | — |  |  |
| โบอิง 737-800เอฟ | 2 | — |  |  |
| โบอิง 767-300เอฟ | 2 | — |  |  |
| รวม | 7 | — |  |  |
เค-ไมล์ แอร์มีอายุฝูงบินเฉลี่ย 23.7 ปี
โบอิง 737-400เอฟของเค-ไมล์ แอร์
เคจีออกราฟี

| --- | --- |


นักพัฒนา: อัลเบร์ต อัสตัลส์ ซิด

รุ่นเสถียร: 0.9    
 
ที่เก็บข้อมูล:  invent.kde.org/education/kgeography  
ระบบปฏิบัติการ: ยูนิกซ์-ไลก์
ประเภท: ซอฟต์แวร์ทางการศึกษา
สัญญาอนุญาต: จีพีแอล
เว็บไซต์: http://userbase.kde.org/KGeography
เคจีออกราฟี (อังกฤษ: KGeography) คือซอฟต์แวร์ฟรีและโอเพนซอร์สประเภทเกมทางการศึกษาสำหรับทดสอบความรู้ทางภูมิศาสตร์ของนักเรียน ซอฟต์แวร์นี้เป็นส่วนหนึ่งของเคดีอี เอสซี 4 สำหรับรุ่นปัจจุบันเป็นส่วนหนึ่งของเคดีอี เอดยูเคชัน โปรเจกต์ 3.5
การใช้งาน

เรียกดูแผนที่โดยคลิกที่แผนที่ประเทศเพื่อดูชื่อซึ่งจะแสดงธงและเมืองหลวงของแต่ละประเทศ นอกเหนือจากการศึกษาแล้วเคจีออกราฟีสามารถใช้ในการประเมินผลเพื่อวัดความรู้ โดยประกอบด้วยเกมจำนวนห้าโหมดด้วยกัน ดังนี้
ผู้ใช้จะต้องเลือกชื่อประเทศให้ตรงกับแผนที่ของประเทศนั้น ๆ
ผู้ใช้จะต้องเลือกเมืองหลวงให้ตรงกับประเทศ
ผู้ใช้จะต้องเลือกประเทศให้ตรงกับเมืองหลวง
ผู้ใช้จะต้องเลือกธงให้ตรงกับประเทศ
ผู้ใช้จะต้องเลือกแผนที่ประเทศให้ตรงกับธง
แหล่งข้อมูลอื่น

เว็บไซ์อย่างเป็นทางการ
โหมด "สุ่มชื่อเมืองหลวง" ของเคจีออกราฟี
อาสนวิหารนักบุญเกรกอรี ผู้ให้ความกระจ่าง (เยเรวาน)

| อาสนวิหารนักบุญเกรกอรี ผู้ให้ความกระจ่าง (เยเรวาน) |
| --- | --- |

ศาสนา
ศาสนา: คริสตจักรอัครทูตอาร์มีเนีย
สถานะองค์กร: เปิดให้บริการ
หน่วยงานกำกับดูแล: คาทอลิโกส์แห่งชาวอาร์มีเนียทั้งปวง
ปีที่อุทิศ: 23 กันยายน 2001
ที่ตั้ง
ที่ตั้ง: ถนน Tigran Mets, อำเภอเกนโตรน, เยเรวาน, ประเทศอาร์มีเนีย
พิกัดภูมิศาสตร์: 40°10′19″N 44°31′01″E﻿ / ﻿40.17194°N 44.51694°E﻿ / 40.17194; 44.51694
สถาปัตยกรรม
สถาปนิก: Stepan Kurkchyan
ประเภท: โบสถ์
รูปแบบ: สถาปัตยกรรมอาร์มีเนีย
ลงเสาเข็ม: 1997
เสร็จสมบูรณ์: 2001
ลักษณะจำเพาะ
ความจุ: 1700
ความสูงสูงสุด: 60 เมตร (200 ฟุต)
อาสนวิหารนักบุญเกรกอรี ผู้ให้ความกระจ่าง (อาร์มีเนีย: Սուրբ Գրիգոր Լուսավորիչ մայր եկեղեցի, Surb Grigor Lusavorich mayr yekeghetsi, อังกฤษ: Saint Gregory the Illuminator Cathedral) หรือรู้จักในขื่อ อาสนวิหารเยเรวาน  (อังกฤษ: Yerevan Cathedral) เป็นอาสนวิหารที่ใหญ่ที่สุดของคริสตจักรอัครสาวกอาร์มีเนีย ตั้งอยู่ในอำเภอเกนโตรน (เขตกลาง) ของเยเรวาน เมืองหลวงของประเทศอาร์มีเนีย และเป็นหนึ่งในสิ่งก่อสร้างทางศาสนาที่ใหญ่ที่สุดในภูมิภาคคอเคซัสใต้ควบคู่ไปกับอาสนวิหารตรีเอกภาพศักดิ์สิทธิ์แห่งทบิซิลี อาสนวิหารนักบุญเกรกอรี ผู้ให้ความกระจ่าง ตั้งอยู่ติดกับสถานีรถไฟใต้ดินนายพลอานดรานิก
อาสนวิหารก่อสร้างขึ้นโดยการริเริ่มของคาทอลิโกส วาซเกนที่หนึ่ง และเริ่มก่อสร้างในวันที่ 7 เมษายน 1997 ที่ซึ่งมีการประกอบพิธีเจิมการก่อสร้างโดยคาธอลิโกส กาเรกินที่หนึ่ง พิธีอุทิศอาสนวิหารแด่พระเจ้ามีขึ้นในวันที่ 23 กันยายน 2001 เนื่องในวาระครบรอบ 1700 ปีแห่งรับศาสนาคริสต์เป็นศาสนาประจำรัฐของประเทศอาร์มีเนีย
ภายในอาสนวิหารประดิษฐานเรลิกของนักบุญเกรกอรี ผู้ให้ความกระจ่าง และพระศพของพระองค์ซึ่งได้รับมาจากเมืองเนเปิลส์ ประเทศอิตาลี และสมเด็จพระสันตะปาปายอห์น ปอลที่ 2 ได้เสด็จเยี่ยมอาสนวิหารนี้ไม่นานหลังพิธีอุทิศอาสนวิหารแก่พระเจ้า
สถาปัตยกรรม

อาสนวิหารหลักประกอบด้วยโบสถ์ย่อยสามหลัง ได้แก่ อาสนวิหารหรือโบสถ์หลัก มีที่นั่ง 1700 ที่, โบสถ์นักบุญตีรีดาเตสเดอะคิง และโบสถ์นักบุญอัชเคนเดอะควีน (ทั้งสองหลังมีที่นั่ง 150 ที่) โดยนักบุญสองท่านนี้เป็นผู้อุปการะสำคัญของนักบุญเกรกอรีที่มีส่วนช่วยให้ศาสนาคริสต์เป็นศาสนาประจำรัฐของประเทศอาร์มีเนีย หอระฆัง (ซึ่งมีซุ้มประตูกว่า 30 บาน) และสนามหญ้า ตั้งอยู่บริเวณทางเข้าอาสนวิหาร ห้องโถงรับรองและกิจกรรมที่เกี่ยวข้องกับศาสนาคริสต์ ตั้งอยู่ที่ชั้นล่างของโบสถ์หลัก
พื้นที่อาสนวิหารทั้งหมดคือ 3,822 ตารางเมตร ความสูงของอาสนวิหารนับจากพื้นจนถึงยอดไม้กางเขนคือ 54 เมตร
โบสถ์หลักของอาสนวิหารสร้างขึ้นด้วยเงินบริจาคของริชาร์ด อเล็กซานเดอร์ มานูเกียน และหลุยส์ มานูเกียน ซิโมเน เพื่ออุทิศให้แก่อเล็กซ์ มานูเกียน บิดาของเขา ผู้ใจบุญและเป็นอดีตประธานสหภาพนักบุญอาร์มีเนีย และภรรยาของเขาอย่างมารี มานูเกียน นอกจากนี้ โบสถ์อีกสองแห่งยังก่อสร้างด้วยเงินบริจาคของนาซารืและอาร์เตมิส นาซาเรียน และเควอร์ก และลินดา เควอร์เกียน ในขณะที่หอระฆัง สร้างด้วยเงินบริจาคของเอดูอาร์โด เออร์เนเกียน
ระเบียงภาพ

Saint Gregory Cathedral and the equestrian statue of Andranik
The cathedral is built from orange-coloured tufa stones from Ani
The stone slab with an inscription in Armenian language
นักบุญเกรกอรี ผู้ให้ความกระจ่าง
แท่นบูชานักบุญเกรกอรี ผู้ให้ความกระจ่าง
นักบุญเกรกอรี ผู้ให้ความกระจ่าง
นักบุญเกรกอรี ผู้ให้ความกระจ่าง
ภาพกระจกนักบุญเกรกอรี ผู้ให้ความกระจ่าง
ภาพกระจกนักบุญเกรกอรี ผู้ให้ความกระจ่าง
ภาพกระจกนักบุญเกรกอรี ผู้ให้ความกระจ่าง
ภาพกระจกนักบุญเกรกอรี ผู้ให้ความกระจ่าง
แหล่งข้อมูลอื่น

เว็บไซต์ทางการ เก็บถาวร 2018-10-08 ที่ เวย์แบ็กแมชชีน
Surp Grigor Lusavorich church
เคนเนท ทอมสัน

| เดอะไรต์ออนะระเบิล ขุนนางทอมสันแห่งกองทัพเรือ |
| --- | --- |
เกิด: 1 กันยายน ค.ศ. 1923(1923-09-01) โตรอนโต, ออนแทริโอ, แคนาดา
เสียชีวิต: 12 มิถุนายน ค.ศ. 2006(2006-06-12) (82 ปี) โตรอนโต, ออนแทริโอ, แคนาดา
ศิษย์เก่า: มหาวิทยาลัยเคมบริดจ์,   St. John's College, Cambridge
อาชีพ: ประธานของวู้ดบริดจ์คอมแพนี
คู่สมรส: Nora Marilyn Lavis
บุตร: 3, including David and Peter
บิดามารดา: รอย ทอมสัน เอ็ดนา ทอมสัน
เว็บไซต์: thomson.com
เคนเนท รอย ทอมสัน บารอนทอมสันที่ 2 แห่งกองทัพเรือ (อังกฤษ: Kenneth Roy Thomson, 2nd Baron Thomson of Fleet) เกิดเมื่อวันที่ 1 กันยายน ค.ศ. 1923 เป็นนักธุรกิจชาวแคนาดา-สหราชอาณาจักร ผู้สร้างความมั่งคั่งจากธุรกิจสื่อมวลชน เคยได้รับการจัดอันดับจากนิตยสารฟอบส์ให้เป็นบุคคลที่ร่ำรวยที่สุดอันดับที่ 9 ของโลกในปี ค.ศ. 2006 ด้วยมูลค่าทรัพย์สินสุทธิประมาณ 19.6 พันล้านดอลลาร์สหรัฐ ก่อนจะเสียชีวิตในเดือนมิถุนายนของปีนั้น
เคปค้อด

แผนที่เคปค้อด
เคปค้อด (อังกฤษ: Cape Cod) เป็นคาบสมุทรทางตะวันออกสุดของรัฐแมสซาชูเซตส์ สหรัฐอเมริกา มีอาณาบริเวณเกือบจะครอบคลุมบาร์นสเตเบิลเคาน์ตีทั้งหมด กว้าง 2–32 กิโลเมตร ยาวประมาณ 105 กิโลเมตร เป็นแหล่งท่องเที่ยวในช่วงฤดูร้อน
บาร์โทโลมิว กอสโนลด์ นักเดินเรือชาวอังกฤษได้เดินเรือมาพบตอนเหนือสุดของคาบสมุทรนี้ใน ค.ศ. 1602 ต่อมาใน ค.ศ. 1620 พวกพิลกริมที่เดินทางมากับเรือ เมย์ฟลาวเวอร์ ได้ขึ้นฝั่งที่เคปค้อด บริเวณใกล้เมืองโพรวินซ์ทาวน์ในปัจจุบัน
เคต บุช

| เคต บุช |
| --- | --- |
Kate Bush about to perform at Comic Relief 1986
ข้อมูลพื้นฐาน
ชื่อเกิด: แคเทอรีน บุช
เกิด:  (1958-07-30) 30 กรกฎาคม ค.ศ. 1958 (66 ปี)  Bexleyheath, Kent, ประเทศอังกฤษ
แนวเพลง: อัลเทอร์เนทีฟร็อก, อาร์ตร็อก, ป็อปร็อก, อีเลกโทรป็อป
อาชีพ: นักดนตรี นักร้อง นักแต่งเพลง โปรดิวเซอร์เพลง
เครื่องดนตรี: เสียงร้อง เปียโน คีย์บอร์ด กีตาร์เบส กีตาร์ ไวโอลิน
ช่วงปี: 1975–ปัจจุบัน
ค่ายเพลง: EMI Records Columbia Records (U.S.)

เว็บไซต์: www.katebush.com
เคต บุช (อังกฤษ: Kate Bush) หรือชื่อเกิดว่า แคเทอรีน บุช (อังกฤษ: Catherine Bush) เกิดเมื่อวันที่ 30 กรกฎาคม ค.ศ. 1958 เป็นนักร้อง-นักแต่งเพลง นักดนตรีและโปรดิวเซอร์เพลง ชาวอังกฤษ กับแนวเพลงสุดสรรหาและเสียงร้องอันเป็นเอกลักษณ์ ที่ทำให้เธอเป็นหนึ่งในศิลปินหญิงเดี่ยวในสหราชอาณาจักรที่ประสบความสำเร็จที่สุดในรอบ 30 ปี บุชเซ็นสัญญากับค่ายอีเอ็มไอเมื่ออายุ 16 ปีหลังจากที่เดวิด กิลมอร์แห่งวงพิงก์ฟลอยด์แนะนำเธอไป ในปี 1978 เมื่ออายุ 19 ปี เธอมีซิงเกิลอันดับ 1 บนยูเคซิงเกิลส์ชาร์ต นาน 4 สัปดาห์ กับซิงเกิลเปิดตัว "Wuthering Heights" ที่ทำให้เธอเป็นผู้หญิงคนแรกที่มีซิงเกิลอันดับ 1 ที่เขียนเพลงเอง
หลังจากออกทัวร์ในปี 1979 ที่ถือเป็นทัวร์ครั้งเดียวในอาชีพของเธอ บุชก็ออกอัลบั้มชุด Never for Ever ในปี 1980 ที่ทำให้เธอเป็นศิลปินอังกฤษหญิงเดี่ยวที่มีอัลบั้มติดอันดับ 1 ยูเคอัลบั้มชาร์ตส และเป็นศิลปินหญิงคนแรกที่อัลบั้มเข้าชาร์ตสัปดาห์แรกที่อันดับ 1 ในปี 1987 เธอได้รับรางวัลบริตอวอร์ดส ในสาขาศิลปินหญิงเดี่ยวอังกฤษยอดเยี่ยม เธอออกอัลบั้ม 9 ชุด มี 3 อัลบั้มที่ติดอันดับ 1 ยูเคอัลบั้มส์ชาร์ต และมีซิงเกิลติดท็อป 10 อย่าง "Wuthering Heights," "Running Up That Hill," "King of the Mountain," "Babooshka," "The Man with the Child in His Eyes" และ "Don't Give Up"
ในปี 2002 ในด้านความสามารถการแต่งเพลง เธอได้รับรางวัลไอเวอร์โนเวลโล ในสาขาผู้สร้างความโดดเด่นให้กับดนตรีอังกฤษ ในปี 2005 เธอออกอัลบั้มชุด Aerial อัลบั้มแรกในรอบ 12 ปี อัลบั้มยังได้รับการเสนอชื่อเข้าชิงรางวัลบริตอวอร์ดส ในสาขาอัลบั้มแห่งปีและสาขาศิลปินหญิงเดี่ยวยอดเยี่ยม ในอาชีพการทำงานของเธอ เธอเคยได้รับการเสนอชื่อเข้าชิงรางวัลแกรมมี่ 3 ครั้ง
ผลงาน

The Kick Inside (1978)
Lionheart (1978)
Never for Ever (1980)
The Dreaming (1982)
Hounds of Love (1985)
The Sensual World (1989)
The Red Shoes (1993)
Aerial (2005)
The Whole Story (1986)
This Woman's Work (1990)
แหล่งข้อมูลอื่น

Official website
Kate Bush News & Information เก็บถาวร 2007-08-31 ที่ เวย์แบ็กแมชชีน
Gaffaweb
เคต บุช ที่ออลมิวสิก
เคต บุช ที่อินเทอร์เน็ตมูวีเดตาเบส
ค้างคาวยอดกล้วยป่า

| ค้างคาวยอดกล้วยป่า |
| --- | --- |

สถานะการอนุรักษ์
 ความเสี่ยงต่ำ  (IUCN 2.3)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Chiroptera
วงศ์:: Vespertilionidae
สกุล:: Kerivoula
สปีชีส์:: K.  whiteheadi
ชื่อทวินาม
Kerivoula whiteheadi Thomas, 1894

ค้างคาวยอดกล้วยป่า (อังกฤษ: Whitehead's woolly bat; ชื่อวิทยาศาสตร์: Kerivoula whiteheadi) เป็นค้างคาวกินแมลงชนิดหนึ่ง
ลักษณะทั่วไป

มีความยาวทั้งหมด 71-86 มิลลิเมตร มีหางยาว 32-42 มิลลิเมตร เท้าหลังยาว 7-9 มิลลิเมตร หูยาว 13-18 มิลลิเมตร ขาหน้ายาว 28-33 มิลลิเมตร มีน้ำหนักตัว 3.5-5.5 กรัม ผิวหนังที่หลังมีสีค่อนข้างแดงถึงน้ำตาลดำ เช่น ชนิดที่อาศัยอยู่ที่ เกาะลูซอน ประเทศฟิลิปปินส์ หนังที่ท้องจะเป็นสีดำคล้ำ เยื่อบุผิวที่ปีกและหางจะปกคลุมถึงกระดูกข้อเท้าทั้งหน้าและหลัง
การกระจาย

พบได้ทางตอนใต้ของประเทศไทย เกาะบอร์เนียว ประเทศมาเลเซีย และประเทศฟิลิปปินส์
ที่อยู่อาศัย

พบใกล้ ๆ ทะเล ที่ระดับน้ำทะเล 1490 เมตร หรือในพื้นที่ที่มีหญ้าขึ้นสูง พื้นที่ทำการเกษตร สวนกล้วย และบริเวณพื้นที่ราบต่ำ หรือในสภาพที่เป็นภูเขา กลุ่มหนึ่งจะพบประมาณ 20-30 ตัว
แหล่งข้อมูลอื่น

ข้อมูลที่เกี่ยวข้องกับ Kerivoula whiteheadi ที่วิกิสปีชีส์
เคปเลอร์-37บี

| --- | --- |
  NASA Artist Impression of Kepler-37b
ลักษณะของวงโคจร
รัศมีวงโคจรเฉลี่ย:: 0.303 R⊕
ความเอียง:: 88.63°
เคปเลอร์-37บี (อังกฤษ: Kepler-37b) เป็นดาวเคราะห์นอกระบบที่โคจรรอบดาวเคปเลอร์-37 อยู่ในกลุ่มดาวพิณ ในเดือนกุมภาพันธ์ 2013 เป็นดาวเคราะห์ที่เล็กที่สุดค้นพบรอบดาวลำดับหลักที่มีมวลและรัศมีเล็กน้อยมากกว่าดวงจันทร์ของโลก
เคปเลอร์-1649ซี

| --- | --- |
 
การค้นพบ
ค้นพบโดย:: Kepler spacecraft
ค้นพบเมื่อ:: 15 เมษายน พ.ศ. 2563
หลักการค้นพบ:: Transit
ลักษณะของวงโคจร
เคปเลอร์-1649ซี (อังกฤษ: Kepler-1649c) เป็นดาวเคราะห์นอกระบบที่โคจรรอบดาวแคระแดง Kepler-1649 ชนิด M ประมาณ 300 ปีแสงจากโลก  ในปี ค.ศ. 2020, Jeff Coughlin ผู้อำนวยการสำนักงานวิทยาศาสตร์ K2 ของ SETI อธิบายว่ามันเป็น "ดาวเคราะห์ที่คล้ายกับโลกมากที่สุด" ที่ค้นพบโดยกล้องโทรทรรศน์อวกาศเคปเลอร์  เดิมดาวเคราะห์ดวงนี้เป็นข้อมูลที่ถูกคัดทิ้งโดยอัลกอริทึมชื่อ robovetter ของเคปเลอร์   ทีมวิจัยได้นำข้อมูลมาวิเคราะห์อีกครั้งจึงค้นพบ และตีพิมพ์ในวันที่ 15 เมษายน พ.ศ. 2563
เคที โอไบรอัน

| เคที โอ'ไบรอัน |
| --- | --- |
เกิด:  (1989-02-12) 12 กุมภาพันธ์ ค.ศ. 1989 (35 ปี) อินเดียแนโพลิส, อินดีแอนา, สหรัฐ
การศึกษา: มหาวิทยาลัยอินเดียนาบลูมิงตัน (BA)
อาชีพ: นักแสดง นักเขียน นักศิลปะการต่อสู้ เจ้าหน้าที่ตำรวจ (อดีต)
ปีปฏิบัติงาน: 2010–ปัจจุบัน
คู่สมรส: Kylie Chi (สมรส 2020)
เว็บไซต์: katyobrian.com
เคที เอ็ม. โอ'ไบรอัน (อังกฤษ: Katy M. O'Brian;(เกิด 12 กุมภาพันธ์ พ.ศ. 2532) เป็นนักแสดง นักเขียน และนักศิลปะการต่อสู้ชาวอเมริกัน เธอมีชื่อเสียงจากบทบาทของเธอในบทเจ้าหน้าที่สื่อสารของจักรวรรดิ Elia Kane ในซีซั่นที่สองและสามของเรื่อง เดอะแมนดาลอเรียน, จอร์จในซีรีส์ซอมบี้ของ Syfy เรื่อง Z Nation ผู้พันซาราห์ เกรย์ในซีรีส์ซูเปอร์ฮีโร่ของเดอะซีดับเบิลยูเรื่อง Black Lightning, เจนโทรราในเรื่อง แอนท์-แมน และ เดอะ วอสพ์: ตะลุยมิติควอนตัม และคิมบอลล์ในเรื่อง ชี.ล.ด์. ทีมมหากาฬอเวนเจอร์ส
แหล่งข้อมูลอื่น

เว็บไซต์ทางการ
เคที โอไบรอัน ที่อินเทอร์เน็ตมูวีเดตาเบส
| --- | --- |
ฐานข้อมูลการควบคุมรายการหลักฐาน: ประชาชน :  Deutsche Synchronkartei
เคนดริก ลามาร์
แหล่งข้อมูลอื่น

เว็บไซต์ทางการ
เคนดริก ลามาร์ ผลงานเพลงที่ดิสคอกส์